Georges Boulanger
Store norske leksikon,Historie,Verdens historie og samtidshistorie,Europa,Frankrikes historie
Georges Boulanger var en fransk general og politiker. Han spilte en fremtredende rolle ved undertrykkelsen av Pariskommunen i 1871.
Med støtte fra de radikale republikanerne gikk han inn i politikken og ble krigsminister i årene 1886–1887. Hans faste holdning under en grensetvist med Tyskland gjorde ham til et samlende symbol for de kreftene som ville ha revansj over Tyskland. Etter å ha blitt avsatt som krigsminister ble han leder for et parti («boulangistene») som hadde støtte både fra de radikale bonapartister og monarkister. Partiet fikk stor tilslutning på et program som gikk ut på grunnlovsendring henimot en autoritær styreform.I 1889 ble han valgt inn i deputertkammeret, og veien lå nå åpen for statskupp. Men Boulanger nølte og flyktet deretter til Belgia. Han ble dømt for forræderi mens han var i eksil. I 1891 skjøt han seg på sin elskerinnes grav i Brussel. Les mer i Store norske leksikon Frankrikes historie Den franske revolusjon